Vražići (Čelić)

Vražići su naseljeno mjesto u općini Čelić, Bosna i Hercegovina. Vražići se nalaze na planini Majevica. Graniče sa Velinim Selom na zapadu i Brnjikom na istoku.  Na jugu Vražića protiče rijeka Šibošnica sa svojim poznatim vodopadom nazvanim „Brana“. Prema podacima popisa stanovništva 2013. godine trenutno u mjestu živi oko 1.600 stanovnika. Ekološki savez “Eko-Zeleni” Tuzlanskog kantona 2010. godine Vražiće je proglasio eko-selom u Tuzlanskom kantonu.

 Historija 
Naselje Vražići se do rata u Bosni i Hercegovini (1992-1995) u cjelini nalazilo u sastavu općine Lopare.

Jedna od osobenosti Vražićkog kraja su srednjevijekovni nadgrobni spomenici ili mamorje kako ih u narodu zovu, kao i veoma stara groblja u narodu poznata kao „mađarska groblja“ koja dokazuju o kontinuitetu nastanjenosti ovog područja još od vremena prije dolaska Osmanlija. Također u Vražićkim mezarjima postoje i veoma stari nišani iz vremena Osmanlija.
U Vražićima se nalazi i stećak u njivi zvanoj „Do“, na kome je podugačak tekst ispisan bosančicom i vjerovatno govori o nekom feudalnom gospodaru koji je tu ukopan.

 Stanovništvo 

 Podjela 
Vražići se dijele na veći broj mahala, od kojih su neke: Kolobara, Kućiste, Krčevine, Dom, Budakovine, Hukljevac, Potok, Grab, Sarajlići, Vino, Seljanski bunar, Kevrići, Omerčevići, Ćosići, Zaherovići, Bešići, Pelendući, Livadići, Žabarkići, Klanac itd. Mnoge mahale su nepoznate čak i mlađim stanovnicima Vražića, samo rijetke su uspjele zadrzati aktuelne nazive i danas: Dom; Centar ili Trg, Livadići, Slomići, Potok, Grab i Omerčevići.

 Sport 
U Vražićima nogomet je veoma popularan. "NK Vražići" osnovani su 1962. godine. U proteklom periodu klub je nekoliko puta mijenjao naziv od "Sloge" šezdesetih preko "Poleta" sedamdesetih do "Vražići 92" koji postoje i danas.

 Poznate ličnosti 
 Abdulah Kovačević, pjesnik
 Nijaz Salkić, pisac

 Reference 

 Vanjski linkovi 

 Zvanični sajt općine Čelić